01250181 | Jaarboeke 2016 | Universiteit van Pretoria
Program: MA Argeologie
01250181 Fakulteit Geesteswetenskappe Duur van studie: 1 jaar Totale krediete: 240
• Die studie moet binne vier jaar na eerste registrasie vir die graad voltooi word. Die verhandeling bestaan uit ongeveer 30 000-50 000 woorde en is gebaseer op ’n navorsingsvoorstel goedgekeur deur die Fakulteit Geesteswetenskappe se Nagraadse en Navorsingsetiekkomitee. (Kyk die vereiste vir die voorbereidende jaar).
• Die volgende word ook van studente verwag: (a) om een uitreik-aktiwiteit vir elke semester wat hulle geregistreer is te doen; (b) om aan die departementele seminaarreeks deel te neem; en (c) om ’n museumuitstalling van hul verhandelingsnavorsing te maak; en (d) aan die einde van hul studie ’n artikel, gebaseer op hul navorsing, by ’n geakkrediteerde joernaal in te dien.
• Studente moet voor die einde van die magisterprogram minstens agt weke se veldwerk voltooi en moet vaardigheid oor basiese en intermediêre veldwerktegnieke toon.
’n Honneursgraad in Argeologie of verwante dissipline met minstens 60%. In konsultasie met die departementshoof kan daar van aansoekers met minder as 60% en wat die baccalaureusgraad by ’n ander tersiêre instansie verwerf het verwag word om ’n toelatingseksamen tot die bevrediging van die programbestuurder te voltooi.